Nafarroako Parlamentuko Osoko Bilkurak, 2013ko ekainaren 13an egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da berriz ekin diezaien Espainiako Gobernuarekiko negoziazioei, Prestazio Handiko Trena egiteko beste hitzarmen bat sinatzeko.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut. Honakoa du testua:

“Nafarroako Gobernuari exijitzea berriro ekin diezaien Espainiako Gobernuarekiko negoziazioei, Sustapen Ministerioaren bidez, Prestazio Handiko Trena egiteko epeen kronograma bat jasoko duen beste hitzarmen bat sinatzeko, aurreko proiektua lehenago aurreikusitako moduan mantentze aldera, Nafarroak jarrai dezan Zaragoza eta Euskal Y-aren arteko Pirinioetan zeharreko Oinarrizko Sarean, gure ustez hori baita gure Foru Komunitatearen garapen ekonomiko eta industrialerako aukerarik onena”.

